IJK 1954

La 10-a Internacia Junulara Kongreso (IJK), tiam ankoraŭ nomata Internacia Junular-Kunveno, de TEJO okazis dum somero 1954 en la urbo Hilversum de Nederlando. La kongreson partoprenis nur 90 junaj esperantistoj - grandparte studentoj, lernejanoj kaj junaj laboristoj sub 30 jaroj. Kiel la tiama TEJO-bulteno La juna vivo indikas, la junulara Esperanto-movado tiujare troviĝis en krizo, kion respegulas la malgranda nombro de IJK-anoj en tiu kaj la antaŭa jaro. Tamen ankaŭ en la IJK de 1954, kiel en aliaj junularaj Esperanto-kongresoj, okazis variaj prelegoj kaj diskutrondoj pri la kongresa temo, kulturaj eventoj kaj organizaj kunvenoj de TEJO. Kaj abundis ekskursoj: Al Amsterdamo, Roterdamo kaj la registara urbo Hago, kie la kongresanoj interalie vizitis la miniaturan urbeton Madurodam, sed ankaŭ al la bordo de la Norda Maro en Scheveningen.

 Fonto 
La Juna Vivo aprilo 1954, paĝoj 90 ĝis 94, kun ampleksa antaŭkongresa raporto.

 Referencoj 

 Vidu ankaŭ 
 UK 1954

10-a IJK
Kategorio:Esperanto-renkontiĝoj en Nederlando
Kategorio:Esperanto-renkontiĝoj en 1954
Kategorio:1954 en Nederlando